Københavns Adresseavis, 1768-05-09
Under Dato den 3die Maji har det Allernaadigst behaget Hans Kongel. Majestæt at udgive en Forordning, angaaende Brændeviins=Brænderiets Forpagtning paa Landet udi Danmark saaledes lydende: Giøre alle vit Vi Christian den Syvende, a. a. terligt, at Vi, for at sætte de imod utilladelig Brændeviinsbrænden paa Landet udi Vort Rige Danmark udgangne adskillige Anordninger, udi bedre Virkning, end samme hidtil haver opnaaet, og for at hemme saadan endnu paa mange Stæder i Svang gaaende Uorden, samt forebygge den deraf for Vores Jnteresse flydende Skade og Fornærmelse, Allernaadigst have for Godt befundet, at Brændeviinsbrænderiet overalt paa Landet her i Riget skal bortforpagtes Sogneviis til visse Personer, som ved derover holdende offentlige Auctioner, med antagelige Afgifter derpaa blive Høystbydende. Til hvilken Ende Vi og hermed befale, samt forud, til alles og enhvers Efterretning, kundgiøre: 1) Skal samme Forpagtning tage sin Begyndelse, nemlig udi de Sogner, som ere uden for Kiøbstædernes Friheds Districter, hvorunder alle og Hirschholms Kiøbstæd, der ey endnu svarer Consumption, beliggende eller derpaa grændsende Sogner tillige ere at forstaae, saa og udi Kiøbenhavns Friheds District, den 1 Augusti indeværende Aar; men udi de andre Kiøbstæders Friheds Districter, hvor nu værende Forpagtning af Stædernes Comsumption først med Aaret 1769 løber til Ende, fra derpaa følgende 1 Januarii 1770. Og som hvert Sogn, efter sin Størrelse, udi 3 eller mindre Parteer, som hver for sig bortforpagtes, bliver at inddeele: saa hover hver Stiftamtmand og Amtmand, saavidt det ham betroede Amt angaaer, samt Greverne og Friherrerne for de dem tilhørende Grev= og Friherskaber, men, hvor af et eller andet Sogn endeel falder under Amtet og den øvrige Deel udi Grev= eller Friherskaabet, da begge tillige, den herudi for hvert Sogn tienlig eragtende Jnddeeling at forestaae samt hver Jnddeeling efter Byernes og Stædernes Navne tydeligen at beskrive, indrettet saaledes: at hvad som henhører under Kiøbstædernes Friheds Districter kommet under sin egen og særdeles Jnddeeling, og hvad som ligger deruden for, ligeledes under sin egen og besynderlige Jnddeeling anføres; hvilke Forslage og Efterretninger saa betimeligen maae forfærdiges, og til Vores Rente=Cammer indsendes, at samme fra Sædland, Møen, Falster, Lolland og Fyen, inden 14 Dages, og fra Jylland inden 3 Ugers Forløb i det længste, fra denne Vores Forordnings Publication at regne, der ufeilbarlig kan indløbe. 2) Naar disse Efterretninger ere indkomne, foranstalter Vores Rente=Cammer over Forpagtningen de fornødne Auctioner, efter foregaaende behørig Kundgiørelse, da det, forsaavidt angaaer de Forpagtninger, som falde uden for Kiøbstædernes Friheds Districter, bliver alle og enhver saavel i Kiøbstæderne som paa Landet, uden Forskiel, tilladt derpaa at gjøre Bud, og, som Høystbydende, at erhverve sig saadan Forpagtning; men, de udi Kiøbstædernes Friheds Districter, forbeholdes hvert vedkommende Steds Borgerskab, eller de deraf, som agte derpaa at byde: Saa at Borgerne allene derpaa maae gjøre Bud. 3) Saasnart de gjorde Bud ere approberede og de Høystbydende derefter sat i Possession af Forpagtningen, maae ingen føre Brændeviin fra et District til et andet ham uvedkommende Forpagtnings District, og ey eller maae nogen (Forpagteren allene undtagen) føre Brændeviin fra Kiøbstæderne til hans Forpagtnings District, under Vahrenes Confiscation til Angiveren, og anden vilkaarlig Straf efter Forseelsens Beskaffenhed. 4) De paa Landet boende Civile og Militaire Betiente, Proprietarier, Forpagtere, Præster, Degne og deslige, beholde fremdeles den hidtil hafte Frihed til at brænde Brændeviin, hver tillegen Huusholdning, uden deraf noget at maae sælge, eller til andre overlade, og de Kroeholdere samt andre, som ere privilegerede til Brændeviinsbrænden imod hidtil, efter de stemplede BrændeviinsKielers Størrelse, paabudne Afgifter, blive ligeledes fremdeles, saalænge de svare samme Afgifter til rette Tider, dertil berettiget, dog at Kroeholderne, efter Forordningen af 1 Februarii 1757, ey sælge noget Brændeviin til andre end Reisende og de i Nærværelsen boende, som lade det hente til eget Brug udi deres Huuse; men herefter bliver ingen saadan Frihed, være sig enten imod de efter Brændeviins=Kiedlernes Størrelse ansatte Afgifter, eller i andre Mander, nogen anden tilstaaet, og ey heller er den Pagten de forbunden til, enten at lade sin brugende Brændeviins=Kiedel stemple, eller saadan Afgift efter dens Maal at svare, men betaler allene for den ham overdragende Rettighed til Brændeviin, udi sit Forpagtnings District at brænde og sælge, den udlovede Forpagtnings Afgift. 5) Hver Forpagter bliver udi sit Forpagtnings District berettiget, paa forordnet Maade at inqvirere om utilladelig Brændeviinsbrænden og Brændeviins Jndførsel andensteds fra udi samt me District, og nyder udi alle de Sager, som han saaledes opdager og paataler, hvad Vores Fiscum og Angiveren af de derudi for brydende Bøder og Confiscationer ved forhen udgangne Forordninger er tillagt. og 6) Endelig forbliver det i alle andre Maader ved de om utilladelig Brændeviinsbrænden samt Misbrug med Brændeviins Drikken at afskaffe, med videre, forhen udgivne Forordninger.